ai4bharat/Pralekha huggingface dataset:
بھارت کا مسابقتی کمیشن
سی سی آئی نے، ایروز پی ایل سی ، ایس ٹی ایکس اور مارکوکے مجوزہ الحاق کو منظوری دی
نئی دہلی09 جولائی 2020 ۔ہندوستان کے مسابقتی کمیشن  نے ایروز انٹرنیشنل پی ایل سی  ، ایس ٹی ایکس فلم ورکس انک  اور مارکو الائنس لمٹیڈ  کے مجوزہ الحاق کو منظوری دے دی ہے ۔
ایروز پی ایل سی ’ آئیسل آف مین ‘ میں واقع ایک کمپنی ،جس کے حصص نیویارک اسٹاک ایکس چینج میں لسٹیڈ ہیں ۔یہ ایک گلوبل ہندوستانی ان تفریحی کمپنی ہے ،جو سنیما ، ٹیلی ویژن اور ڈجیٹل نیو میڈیا جیسے سبھی فارمیٹ میں دستیاب فلموں  فلموں کو ایکوائر کرکے ، کو پروڈیوز کرتی ہے اور ڈسٹریبیوٹ کرتی ہے ۔ایروز ای ایل سی اوور – دی – ٹاپ پلیٹ فارم ’ ایروز ناؤ ‘ کا مالکانہ حق بھی رکھتی ہے اور اسے آپریٹ بھی کرتی ہے ۔
ایس ٹی ایکس ایک مکمل طورپر مربوط گلوبل میڈیا کمپنی ہے ،جسے پروڈکشن ، مارکیٹنگ اور ٹیلنٹ ٹرائیون موشن پکچرس کی مارکیٹنگ اور ڈسٹری بیوشن ، ٹیلی ویژن اور ملٹی میڈیا کنٹینٹ کے معاملات میں اختصاص حاصل ہے ۔ایسی ٹی ایکس کی ہندوستان میں ، ہندوستانی ڈسٹری بیوٹرو ں کو مخصوص فلموں کو لائسنس دینے کے توسط سے بالواسطہ موجودگی ہے ۔مارکو ایک ایسی کمپنی ہے ، جو کہ برٹش ورجن آئی لینڈ س کے قوانین کے تحت قائم کی گئی ہے اور اپنا وجود رکھتی ہے۔ یہ ایسی کمپنی ہے، جس کی سرمایہ کاری بھی ہے ۔ مارکو کا کنٹرول ہنی کیپٹل کے ہاتھوں میں ہے ، جو کہ ایک سرمایہ کاری بندوبست فرم ہے ،جسے نجی ایکویٹی کی خریدوفروخت میں اختصاص حاصل ہے اور اس کا دائرہ کار رئیل اسٹیٹ ، ہیج فنڈ س ، میچوول فنڈ اور انوویشن انوسٹمنٹ سمیت متعددشعبوںمیں پھیلا ہوا ہے ۔
دو مرحلہ جاتی لین دین میں یہ تجویز رکھی گئی ہے کہ ایروز پی ایل سی کی مکمل ملکیت والی ذیلی کمپنیوں کو ایس ٹی ایکس میں ضم کردیا جائے گا۔دوسرے مرحلے میں ہنی گروپ ایس ٹی ایکس میں ایک موجودہ سرمایہ کار مارکو کے توسط سے ضم شدہ کمپنی کے کچھ شئیر خریدے گا۔
توقع ہے کہ اس لین دین کی تکمیل کے بعد ایروز ، ایس ٹی ایکس اور مارکو الحاق شدہ کمپنی میں کچھ دیگر حقوق کے ساتھ بلاواسطہ یا بالواسطہ اقتصادی اور ووٹنگ سے متعلق اختیار حاصل کرلے گا۔
سی سی آئی کا تفصیلی آرڈر اس کے بعد آئے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م م۔ رم
09-07-2020
U-3795
(Visitor Counter : 329
سماجی انصاف اور تفویض اختیارات کی وزارت
قومی سماجی دفاعی ادارے  میں ’آٹزم کانکلیو‘ کا انعقاد
آٹزم، سیربرل پالسی، ذہانت سے دانشورانہ معذوری اور مختلف النوع معذوریوں سے متاثر افراد کی فلاح و بہبود کے لیے قومی ٹرسٹ، جو کہ سماجی انصاف اور تفویض اختیارات کی وزارت، حکومت ہند کے دیویانگ جنوں کی اختیارکاری کے محکمے کے تحت آنے والا ایک قانونی ادارہ ہے، نے 30 مئی 2023 کو قومی سماجی دفاعی ادارے ، دوارکا ، نئی دہلی میں ’آٹزم کانکلیو‘ کا انعقاد کیا۔ اس پروگرام میں متعدد ماہرین، پیشہ واران، رول ماڈل اور آٹزم سے متاثرہ افراد کے والدین نے حصہ لیا۔ اس کانکلیو کا افتتاح دیویانگ جنوں کی اختیارکاری کے محکمے کے سکریٹری جناب راجیش اگروال نے کیا۔ اس پروگرام میں اس شعبے سے متعلق متعدد افراد نے شرکت کی جن میں ایمس، دہلی میں چائلڈ نیورولوجی ڈپارٹمنٹ کی سربراہ ڈاکٹر شیفالی گلاٹی، سینئر کنسلٹنٹ ماہرنفسیات آئی بی ایچ اے ایس ، دہلی کے سابق سربراہ ڈاکٹر نمیش دیسائی اور ایکشن فار آٹزم کی ڈائرکٹر محترمہ میری برووا، وغیرہ شامل تھے۔ اس کانکلیو میں 120 سے زائد پیشہ واران، آٹزم سے متاثر ہ افراد کے والدین اور ماہرین نے بھی حصہ لیا۔
ڈی ای پی ڈبلیو ڈی کے سکریٹری نے اپنے افتتاحی خطاب میں کہا کہ دیویانگ جنوں کے معیار زندگی میں بہتری لانے والے تین عناصر بیداری، رسائی اور استطاعت ہیں جن پر میں توجہ دینے کی ضرورت ہے۔ انہوں نے اس میدان میں کام کرنے والے دیویانگ جنوں کی اختیارکاری کے محکمے کے تحت تمام اداروں کے درمیان تال میل قائم کرنے کی ضرورت پر زور دیا۔ انہوں نے یہ بھی کہا کہ ’’ہمارے بغیر، ہمارے بارے میں کچھ بھی نہیں‘‘ یہ فقرہ دیویانگ جنوں کے لیے شروع کرنے والی کسی بھی پہل کے لیے معنویت رکھتا ہے کیونکہ وہ لوگ ہی اصل ہیں جو اپنی ضرورت کے بارے میں ہمیں اپنے سجھاؤ دے سکتے ہیں۔
اس کانکلیو میں توجہ کا اہم مرکز آٹزم سے متاثرہ قوت گویائی سے محروم ایک نوعمر ، جناب ترون پال میتھیو، ٹائپر-کمیونی کیٹر اور آزاد مفکر اور محترمہ رکشیتا شیکھر، آٹزم سے متاثر خاتون اور پرپل امبیسڈر کے ذریعہ کی گئی تقریر رہی۔ جناب ترون پال نے اپنے خیالات کا اظہار لکھ کر کیا جبکہ محترمہ رکشیتا شیکھر نے کہا کہ انہوں نے آٹزم سے متاثرہ کئی افراد کے خیالات اکٹھا کرکے اپنی تقریر تیار کی ہے۔
ایمس دیلی میں چائلڈ نیورولوجی ڈپارٹمنٹ کی ہیڈ ڈاکٹر شیفالی گلاٹی نے آٹزم پر ہو رہی مختلف عالمی تحقیق کے بارے میں معلومات فراہم کرتے ہوئے کہا کہ آٹزم سے متاثرہ افراد کی دیکھ بھال کرنے کے ساتھ ساتھ ان کے والدین کی بھی دیکھ بھال کرنے کی ضرورت ہے جو خود اپنے بچوں کی دیکھ بھال کرتے کرتے نیورولوجیکل مسائل کا شکار ہو جاتے ہیں۔ کنسلٹنٹ ماہر نفسیات اور آئی ایچ بی اے ایس ، دہلی کے سابق ڈائرکٹر ڈاکٹر نمیش دیسائی نے آٹزم سے متاثرہ افراد کے ساتھ کام کرنے کے اپنے طویل تجربے کو ساجھا کیا اور کہا کہ ان لوگوں کے بارے میں مثبت سوچ پیدا کرنے کے لیے سماج اور برادری کو تعلیم دینے کی ضرورت ہے جس سے یہ لوگ سماج میں شامل ہو سکیں۔ ایکشن فار آٹزم، دہلی کی ڈائرکٹر محترمہ میری برووا نے اس موضوع پر سماجی بیداری کی ضرورت پر زور دیا۔ کرنل اپراجیتا گپتا، ایسو سی ایٹ پروفیسر، آرمی ہسپتال، دہلی نے کہا کہ آٹزم سے متاثرہ افراد میں صلاحیتیں مضمر ہوتی ہیں اور ہم سبھی کو ان کو شناخت کرنے کی ضرورت ہے۔
دیگر مقررین نے بھی اسی طرح کے خیالات کا اظہار کیا اور سامعین سے درخواست کی کہ وہ آٹزم سے متاثرہ افراد کی اہم خصوصیات کے بارے میں کمیونٹی کو حساس بنائیں۔ ماہرین نے یہ بھی کہا کہ ان افراد کے والدین کو چاہیے کہ وہ اپنے بچوں کو گھر سے باہر لے جانے میں ہچکچاہٹ نہ دکھائیں اور انہیں اپنے ساتھیوں اور برادری کے ساتھ جڑنے کی تربیت فراہم کریں ۔
بجلی کی وزارت
بجلی کے پلانٹس کو کوئلے کی مسلسل فراہمی کو یقینی بنانے کے لیے اٹھائے گئے اقدامات
بجلی اور نئی اور قابل تجدید توانائی کے مرکزی وزیر نے مطلع کیا ہے کہ کوئلے سے بجلی کی پیداوار کا فیصد ذیل میں دیا گیا ہے:
|
|
سال
|
|
کل بجلی کی پیداوار 
|
|
کوئلے سے پیداوار 
|
|
کوئلے سے فی صد پیداوار
|
|
2023-24 
|
|
437848.64
|
|
315384.29
|
|
72.06 %
|
|
2022-23
|
|
1624465.61
|
|
1145907.58
|
|
70.54 %
وزیر موصوف نے بتایا کہ حکومت نے بغیر کسی رکاوٹ کے بجلی پیدا کرنے کے لیے بجلی پلانٹس کو کوئلے کی ہموار اور مسلسل فراہمی کو یقینی بنانے کے لیے درج ذیل اقدامات کیے ہیں:
1۔ پاور سیکٹر کو کوئلے کی سپلائی کے مسائل کو حل کرنے کے لیے، بجلی کی وزارتوں، وزارت کوئلہ، وزارت ریلوے، سینٹرل الیکٹرسٹی اتھارٹی ، کول انڈیا لمیٹڈ  اور سنگارینی کولیریز کمپنی لمیٹڈ  کے نمائندوں پر مشتمل ایک بین وزارتی ذیلی گروپ، تھرمل پاور پلانٹس کو کوئلے کی سپلائی کو بڑھانے کے ساتھ ساتھ پاور پلانٹس میں کوئلے کے ذخیرے کی نازک صورتحال کو کم کرنے سمیت پاور سیکٹر سے متعلق کسی بھی ہنگامی صورتحال سے نمٹنے کے لیے مختلف عملی  فیصلے لینے کے لیے باقاعدگی سے میٹنگ کرتا ہے۔
کوئلے کے ذخیرے کی نگرانی کے لیے ایک بین وزارتی سکریٹری سطح کی میٹنگ باقاعدگی سے ہوتی ہے۔
ریلوے کے مطابق،23-2022 کے دوران، کوئلہ لے جانے والی ویگنوں کی خالص شمولیت تقریباً 8800  تھی۔ 24-2023-24 کے دوران، کوئلہ لے جانے والے ریک کی ممکنہ خالص شمولیت تقریباً 200 ریک ہوگی، جو کوئلے کی لوڈنگ کے لیے اضافی 50 ریک فی دن فراہم کر سکتی ہے۔ ویگن کی شمولیت کی وجہ سے کوئلے کی سالانہ نقل و حمل کی صلاحیت میں متوقع اضافہ تقریباً 70 ملین ٹن  ہوگا۔ اسی طرح، 2024-25 میں کوئلہ لے جانے والے ریک کی ممکنہ طور پر خالص شمولیت تقریباً 250 ریک ہیں، جو اضافی 60 ریک فی دن فراہم کر سکتے ہیں۔ ویگن کی شمولیت کی وجہ سے کوئلے کی سالانہ نقل و حمل کی صلاحیت میں متوقع اضافہ تقریباً 85 ایم ٹی ہوگا۔
ریلوے نے کوئلہ نکالنے کے عمل کو بڑھانے کے لیے 40 پروجیکٹوں کی نشاندہی کی ہے۔ 40 منصوبوں میں سے 17 منصوبے مکمل ہو چکے ہیں اور 23 پراجیکٹس پر کام جاری ہے۔ 23 منصوبوں میں سے، توقع ہے کہ تقریباً 18 منصوبے 27-2026 تک مکمل ہو جائیں گے۔
ریلوے کے مطابق،24-2023 اور 25-2024 کے دوران کوئلے کی نقل و حمل کی صلاحیت میں تقریباً 185 میٹرک ٹن اضافہ ہونے کا امکان ہے۔
یہ معلومات بجلی اور نئی اور قابل تجدید توانائی کے مرکزی وزیر جناب آر کے سنگھ نے 10 اگست 2023 کو لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔
ش ح۔ش ت۔ن ا۔
U-8249
(Visitor Counter : 38
صحت اور خاندانی بہبود کی وزارت
عزت مآب وزیر اعظم کے پرنسپل سکریٹری کی سربراہی میں کووڈ-19 کی موجودہ صورتحال اور تیاریوں کے جائزے کےلئے اعلیٰ سطح کی میٹنگ
حال میں دنیا بھر میں سارس کو۔وی وائرس کی نئی اقسام کی اطلاعات کے پیش نظر عزت مآب وزیر اعظم کے پرنسپل سکریٹری ڈاکٹر پی کے مشرا کی سربراہی میں کووڈ-19 کی قومی اور عالمی صورتحال ، نئی اقسام کی موجودگی اور صحت عامہ پر اثرات کا جائزہ لینے کے لئے ایک اعلیٰ سطح کی میٹنگ ہوئی۔
میٹنگ میں ڈاکٹر ونود پال، رکن نیتی آیوگ ،جناب راجیو گوبا ، کابینہ سکریٹری، جناب امیت کھرے، مشیر پی ایم او، جناب سدھانش پنت سکریٹری صحت وخاندانی بہبود، جناب راجیو بہل، سکریٹری ڈی ایچ آر اور ڈی جی آئی ، سی ایم آر ، جناب راجیش ایس گوکھلے، سکریٹری بایو ٹیکنالوجی اور محترمہ پنیہ سلیلاسریواستو ایڈیشنل سکریٹر ی ٹو پی ایم نے شرکت کی۔
کووڈ-19 کی عالمی صورتحال کی تفصیل سکریٹر ی نے  نے پیش کی اور سارس کو۔وی2 وائرس اور ای جی۔ پانچ  کے بارے میں بتایا جن کی دنیا بھر میں اطلاعات ملی ہیں۔ انھوں نے بتایا کہ عالمی صحت تنظیم کے مطابق ای جی۔ پانچ کی اطلاع پچاس ممالک سے موصول ہوئی ہے جبکہ بی اے دو۔ چھیاسی  چار ملکوں میں پایا گیا ہے۔
میٹنگ میں بتایاگیا کہ گزشتہ سات دنوں میں دنیا بھر میں کووڈ-19 کے 296219 معاملات کی اطلاع ملی ہے۔ جبکہ ہندوستان میں جو دنیا کی مجموعی آبادی کا تقریبا سترہ فیصد ہے جہاں گزشتہ مہینے صرف 223 معاملے سامنے آئے ہیں۔ انھوں نے مزید بتایا کہ پورے ملک میں روزانہ کے نئے معاملوں کا اوسط پچاس سے کم ہے۔
تفصیلی بات چیت کے بعد ڈاکٹر پی کے مشرا نے کہا کہ ہندوستان میں کووڈ-19 کی صورتحال مستحکم ہے اور ملک میں صحت عامہ کا نظام چوکس ہے۔ پھر بھی ریاستوں کو آئی ایل آئی/ ایس اے آر آئی کے رجحانات پر نظر رکھنے کی ضرورت ہے اور کووڈ-19 کے کافی نمونے جانچ کے لئے بھیجنے کی ضرورت ہے اور نئی عالمی اقسام پر گہری نظر رکھنا ضروری ہے۔
ہنر مندی کے فروغ اور صنعت کاری کی وزارت
جناب دھرمیندر پردھان نے مہارت کی فروغ اور انٹرپرینیورشپ کی وزارت کے کابینی وزیر کا عہدہ سنبھال لیا: جناب راجیو چندر شیکھر نے وزیر مملکت کا قلمدان سنبھالا
نئی دہلی،08 جولائی 2021:جناب دھرمیندر پردھان نے کابینہ کی وزیر کی حیثیت سے مہارت کی فروغ اور انٹرپرینیورشپ کی وزارت کا چارج سنبھال لیا ہے جبکہ کرناٹک سے راجیہ سبھا کے رکن پالیمان جناب راجیو چندر شیکھر نے مہارت کی فروغ اور انٹرپرینیورشپ کی وزارت میں وزیر مملکت کا عہدہ سنبھال لیا ہے۔ جناب مہیندر ناتھ پانڈے نے ، جو گزشتہ روز کی کابینہ میں تبدیلی سے قبل مہارت کی فروغ اور انٹرپرینیورشپ کے وزیر تھے، دونوں وزراء کو قلمدان سنبھالنے پر نیک خواہشات کا ا ظہار کیا۔
جناب دھرمیندر پردھان نے کہا کہ وہ وزارت کی مہارتی کاوشوں کو مستحکم کرنے کے تئیں پر عزم ہیں نیز مستقبل کے کام کے لیے نوجوانوں کو ضروری مہارت فراہم کرنا بھی ان کا نصب العین ہے۔ علاوہ ازیں، وہ مہارت اور روزگار کے درمیان روابط وضع کرنے کے لیے بھی پر عزم ہیں۔ انھوں نے جناب راجیو چندر شیکھر کو وزیر مملکت کا عہدہ سنبھالنے پر نیک خواہشات کا اظہار بھی کیا اور کہا کہ وہ انٹرپرینیورشپ کو ترجیح دینے کے لیے ساتھ مل کر کام کرنے کے لیے پر امید ہیں اور ہندوستان کو دنیا کی مہارت کی راجدھانی بنانے کے لیے کام کرنے کے تئیں پر امید ہیں۔
جناب راجیو چندر شیکھر نے کہا کہ انھیں ہنرکی فروغ اور انٹرپرینیورشپ کی وزارت میں وزیر مملکت کے طور پر خدمات انجام دینے کا اعزاز حاصل ہوا ہے۔ انھوں نے مزید کہا کہ وہ وزیر اعظم کے ڈیجیٹل، ہنرمند اور نئے ہندوستان ویژن کو حقیقت کا روپ دینے کیلئے سخت محنت کریں گے۔
وزیراعظم کا دفتر
وزیر اعظم کی وفاقی جمہوریہ جرمنی کے چانسلر سے ملاقات پر پریس ریلیز
نئی دہلی، 2 مئی 2022:
وزیراعظم جناب نریندر مودی نے آج وفاقی جمہوریہ جرمنی کے چانسلر عزت مآب جناب اولاف شلز کے ساتھ دو طرفہ ملاقات کی۔ یہ اجلاس بھارت اور جرمنی کے درمیان دو سالہ بین حکومتی مشاورت  کے چھٹے دور سے قبل منعقد کیا گیا ہے۔
وزیر اعظم کو رسمی گارڈ آف آنر دیا گیا اور فیڈرل چانسلری میں چانسلر شلز نے ان کا استقبال کیا۔ اس کے بعد دونوں رہنماؤں نے بالمشافہ ملاقات کی جس کے بعد وفود کی سطح پر بات چیت ہوئی۔
بات چیت میں مجموعی اسٹریٹجک شراکت داری کے تحت دو طرفہ تعاون کے اہم شعبوں کے ساتھ ساتھ علاقائی اور عالمی پیش رفت کا بھی احاطہ کیا گیا۔
سائنس اور ٹیکنالوجی کی وزارت
سی ایس آئی آر – نیشنل کیمیکل لیبارٹیری ، پنے نے طبی آلات کی پیداوار کے لئے بھارت الیکٹرانکس لمیٹڈ  کے ساتھ معاہدہ کیا
پورے بھارت میں مینوفیکچررز کو ماس مینو فیکچرنگ ریڈی ہارڈ ویئر اور سافٹ ویئر دستیاب کرایا جائیگا
نئی دہلی،9؍اپریل،سی ایس آئی آر کی ایک مختار تجربہ گاہ سی ایس آئی آر - این سی ایل ، پنے گزشتہ دہائی سے اپنے وینچرس سینٹر کے توسط سے اختراع پردازی اور صنعت کاری کو فروغ دینے میں سب سے آگے رہا ہے ۔ اس کی نئی اختراع پردازیوں سے کورونا کے وبائی مرض کے خلاف جنگ میں مدد مل رہی ہے۔ اس کی حالیہ دو اختراع پردازیاں کورونا وائرس کی وبا کی روک تھام میں مدد کرسکتی ہیں:
- ڈیجیٹل آئی آر تھرما میٹر: جناب پرتیک کلکرنی کی قیادت والے سی ایس آئی آر - این سی ایل کے وینچر سینٹر کے بی ایم ای کے نے ہاتھوں سے دیکھے جانے والا ایک ڈیجیٹل آئی آر تھرما میٹر تیار کیا ہے، جو کورونا وائرس کی وبا کے اثرات کو کم کرنے کی کمی جانچ کا ایک اہم عنصر ہے۔ اس میں موبائل فون یا پاور بینک کو اسے بجلی پہنچانے کے طور پر استعمال کیا جاسکتا ہے۔ آئی آر تھرما میٹر کا ڈیزائن عام طور پر دستیاب ہے ، اس سے متعلق مکمل معلومات پورے ہندوستان میں بڑے پیمانے پر اس کی تیاری کرنے والوں کو ریڈی ہارڈ ویئر اور سافٹ ویئر ڈیزائن مفت میں دستیاب کرائی جائے گی۔ یہ تھر ما میٹر تیار کرنے والوں کی کثیر تعداد کو مقامی سطح پر ڈیمانڈ پوری کرنے کے قابل بنانے کی کوشش ہے۔ اب اس کام کو بی ای ایل  کے ساتھ شراکت داری میں بڑھایا جا رہا ہے۔ اسے تجربے کی بنیاد پر تقسیم کرنے اور ٹی یو وی رین لینڈ پرائیویٹ لمیٹڈ بینگلور میں جانچ کے لئے تقریبا 100 پروٹو ٹائپ یونٹیں بنائی جائیں گی۔
- دوسری اختراع پردازی آکسیجن اِن ریچمنٹ یونٹ  ہے: کووڈ -19 کے مریضوں کے لئے، جن کے پھیپھڑے کو جکڑ جانے کی وجہ سے اضافی آکسیجن پہنچانے کی ضرورت ہوتی ہے، ان کے لئے یہ اہم ضروریات میں سے ایک ہے۔ آکسیجن اِن ریچمنٹ یونٹ  سانس میں آکسیجن کی مقدار 22-21 فیصد سے 40-38 فیصد تک بڑھاتی ہے۔ اس او ای یو کو سی ایس آئی آر – این سی ایل اور جنرچ ممبرین کے ذریعے تیار کیا گیا ہے، جو کہ این سی ایل کے پولیمر سائنس اینڈ انجینئرنگ کے سربراہ ڈاکٹر اولہاس کھرول کے ذریعے شروع کیا گیا انوویشن وینچر ہے۔ او ای یو ایک اُتھلا فائبر ممبرین کا گٹھا ہوتا ہے، جو ہوا کو چھانتا ہے اور مریض کو اس کے گھر میں یا اسپتال میں ضرورت کے مطابق آکسیجن مہیا کرتا ہے۔
یہ پروٹو ٹائپ یونٹیں پنے میں تیار ہیں اور انہیں جانچ ؍ توثیق کے لئے ٹی یو وی رین لینڈ انڈیا پرائیویٹ لمیٹڈ ، بینگلور بھیجا جائے گا۔ پنے میں این سی ایل – بی ای ایل کے ذریعے تقریبا 10 او ای یو مشینیں تیار کی جائیں گی اور تجربے کے بعد ان کی پیداوار کو بڑھایا جائے گا۔
ڈپٹی کمشنر آف پولیس، پنے کو پانچ انفراریڈ نن – کنٹیکٹ تھرما میٹر پیش کئے گئے
جینرچ – این سی ایل آکسیجن این ریچمنٹ یونٹ مشین پنے کے قریب پروٹوٹائپ جانچ کے دوران میڈیکل سینٹر میں مریض کے ماسک کے ساتھ منسلک کیا گیا
۔۔۔۔۔۔۔۔۔۔۔۔۔۔۔۔۔۔

U-1549
(
بہت چھوٹی، چھوٹی اور درمیانی صنعتوں کی وزارت
ایم ایس ایم ایزشعبے میں آتم نربھر
چھوٹی ، بہت چھوٹی اور اوسط درجے کی صنعتوں کے وزیر مملکت جناب بھانو پرتاپ سنگھ ورما نے آج راجیہ سبھا میں ایک تحریری جواب میں بتایا کہ حکومت نے ملک میں ایم ایس ایم ایز سمیت چھوٹےکاروبارپر کووڈ -19 کے منفی اثرات کو کم کرنے کے لئے آتم نربھر بھارت کے تحت مختلف اقدامات کئے ہیں، ان میں سے چند درج ذیل ہیں:
- مالی دشواریوں میں مبتلا ایم ایس ایم ایزکے لئے 20000 کروڑروپے کا ذیلی قرض ۔
- ایم ایس ایم ایزسمیت کاروباریوں کے لئے تین لاکھ کروڑروپے کا ایمرجنسی کریڈٹ لائن گارنٹی اسکیم ۔
- خودانحصار بھارت فنڈ کے ذریعہ پچاس ہزار کروڑروپے کی ایکوئٹی سرمایہ کاری ۔
- ایم ایس ایم ایز کی درجہ بندی کے لئے نظرثانی شدہ نئے معیار ۔
- ایزآف ڈوئنگ بزنس کے لئے ‘ادیم رجسٹریشن ’ کے ذریعہ ایم ایس ایم ایز کے نئے اندراج ۔
- 200 کرورڑوپے تک کی خریداری کے لئے کوئی عالمی ٹینڈرس نہیں۔
ایم ایس ایم ایز کا فروغ اور اس کی ترقی جاری عمل ہے۔ بھارت سرکار شراکتداروں ،صنعتی انجمنوں ، انفرادی انٹر پرائزز، سمینار ،ویڈیو کانفرنسنگ ،میٹنگ کے ذریعہ ریاستی حکومت کے ساتھ مستقل بات چیت کرتی ہے تاکہ ایم ایس ایم ایز کودرپیش مسائل اور چیلنجوں کا جائزہ لیاجاسکے ۔ایم ایس ایم ای کی وزارت ایم ایس ایم ایز کےفروغ اور اس کی ترقی کے لئے مختلف اسکیموں اور پروگراموںکا نفاذ کرتی ہے۔ یہ اسکیمیں اور پروگرام، وزیراعظم کے روزگار پیدا کرنے کے پروگرام ، روایتی صنعتوں کی تنظیم نو کے لئے فنڈ کی اسکیم  اختراع ، دیہی صنعتوں اور صنعت کاری کے فروغ کی اسکیم  ، چھوٹے اور بہت چھوٹے کاروبار اور چھوٹے کاروبار ،چھوٹے اور بہت چھوٹے کاروبار کلسٹر کے فروغ کے پروگرام وغیرہ کے لئے کریڈٹ گارنٹی اسکیم ہیں۔
ایم ایس ایم ای کی وزارت نے تکنیک اور مسابقت کو بڑھانے کے لئے ایم ایس ایم ایز کی مدد سے ملک بھر میں ٹکنالوجی کے نئے مراکز  اور ایکس ٹیشن کے مراکز قائم کئے ہیں۔ یہ ٹی سیز / ای سیز ، تکنیکی مدد ، ہنرمندی، اکیوبیشن اور ایم ایس ایم ایز کے لئے کنسلٹینسی اور ہنرمندی کے متلاشی افراد کے لئے مختلف خدمات فراہم کرتی ہیں۔ جس سے ملک میں ہنر مندی کے متلاشی افراد کے روزگار میں اضافہ ، ایم ایس ایم ایز کی مسابقت اور نئے ایم ایس ایم ایز کی تخلیق میں اضافہ ہوتا ہے۔اس کے علاوہ حکومت ہند اپنے اٹھارہ ٹکنالوجی مراکز کے ذریعہ تعلیم یافتہ نوجوانوں اور صنعتوں کے تکنیکی ماہرین کے لئے تربیت سمیت عملی طورپرمرکوز بہترین ساختہ موڈیولر کی فراہمی پر مبنی مختلف ہنر مندی کے فروغ ؎کے تربیتی پروگرام کا انعقاد کرتی ہے۔ تمام کورسز عالمی تکنیکی پیش رفت کے مطابق مستقل اپ ڈیٹ ہوتے رہتے ہیں۔اسی مناسبت سے 76 کورسز نیشنل اسکل کوالی فکیشن فریم ورک (این ایس کیو ایف ، ہنرمندی کے فروغ اور صنعت کاری کی وزارت کے مطابق ہیں۔
امور داخلہ کی وزارت
وزیر داخلہ اور تعاون کے محکمے کے وزیر جناب امت شاہ نے نئی دہلی میں صدر جمہوریہ جناب رام ناتھ کووند کو سرکاری زبان سے متعلق پارلیمانی کمیٹی کی رپورٹ کی 10ویں جلد پیش کی
جناب امت شاہ نے عزت مآب صدر جمہوریہ کے ساتھ مقامی زبانوں و سرکاری زبان ہندی کے بہترین استعمال کے موضوع پر معنی خیز گفتگو کی
عزت مآب وزیراعظم جناب نریندر مودی کی قیاد ت میں عام شہریوں کے تعلق سے جڑے مرکزی سرکار کی 6 وزارتوں میں ہندی کا استعمال انتہائی حوصلہ بخش ہے
وزیر داخلہ اور تعاون کے محکمے کے وزیر جناب امت شاہ نے آج نئی دہلی میں صدر جمہوریہ جناب رام ناتھ کووند کو سرکاری زبان سے متعلق پارلیمانی کمیٹی کی رپورٹ کی 10ویں جلد پیش کی۔ اس موقع پر وزیر مملکت برائے داخلہ جناب اجے کمار مشرا اور سرکاری زبان سے متعلق پارلیمانی کمیٹی کے نائب صدر جناب بھرتی ہری مہتاب بھی موجود تھے۔
جناب امت شاہ نے عزت مآب صدر جمہوریہ کے ساتھ مقامی زبانوں اور سرکاری زبان ہندی کے اعلی ترین استعمال کے موضوع پر معنی خیز گفتگو بھی کی۔ ساتھ ہی وزیر داخلہ اور تعاون کے محکمے کے وزیر نے عزت مآب صدر جمہوریہ کو بھارت سرکار میں ہندی کی موجودہ صورت حال کے بارے میں معلومات فراہم کرتے ہوئے کہا کہ عزت مآب وزیراعظم جناب نریندر مودی کی قیادت میں عام شہریوں کے فائدے سےجڑی 6 وزارتوں میں ہندی کا استعمال انتہائی حوصلہ بخش ہے۔ ان میں داخلہ، زراعت، دفاع، دیہی ترقیات اور ریلوے کی وزارتیں شامل ہیں۔
عزت مآب صدر جمہوریہ نے ہندی کی تشہیر و توسیع پر اپنے خیالات کا اظہار کرتے ہوئے کہا کہ غیرہندی ریاستوں میں جو لوگ ہندی کو لے کر اچھا کام اور تشہیر و توسیع کررہے ہیں، ان کی حوصلہ افزائی کرنے کی ضرورت ہے۔
سرکاری زبان سے متعلق پارلیمانی کمیٹی کے ذریعے تیار کی گئی رپورٹ کی 10ویں جلد میں ان سفارشات پر بھی تبصرے کیے گئے ہیں، جو گزشتہ 9 جلدوں میں مسترد ہوگئی تھیں۔ اہم سفارشات میں ہندی سے متعلق اداروں کو مضبوط کرنے، بھرتی کے لیے ہونے والے امتحانات کو ہندی اور انگریزی میں سے کسی ایک زبان کو چننے کا متبادل لازمی کرنا اور سپریم کورٹ تک ہندی کی رسائی کو بڑھانا وغیرہ شامل ہیں۔
میٹنگ میں پہلی ذیلی کمیٹی کے کنوینر جناب رام چندر جانگڑا ، معاون کنوینر شری رنگ اپا بارنے، دوسری ذیلی کمیٹی کے کنوینر محترمہ ریتا بہوگنا جوشی، معاون کنوینر جناب پردیپ ٹامٹا، تیسری ذیلی کمیٹی کے کنوینر جناب چراغ پاسوان اور معاون کنوینر جناب منوج راجوریا بھی شریک ہوئے۔
سماجی انصاف اور تفویض اختیارات کی وزارت
اترپردیش کے فرخ آباد میں دیویانگ جنوں کے لئے ’ساماجک ادھیکاریتا شِوِر‘ کا انعقاد
نئی دہلی ، 28 اکتوبر 2021:
سماجی انصاف اور تفویض اختیارات کی وزارت کی اے ڈی آئی پی اسکیم کے تحت ’دیویانگ جنوں‘ اور ’راشٹریہ ویوشری یوجنا‘ کے تحت معمر شہریوں کو تعاون اور امدادی آلات کی تقسیم کاری کے لئے اترپردیش کے شمس آباد، فرخ آباد میں واقع جے جے آر گیسٹ ہاؤس میں 29 اکتوبر 2021 کو ایک ’ساماجک ادھیکاریتا شِوِر‘ کا انعقاد کیا جائے گا۔ اے ایل آئی ایم سی او اور ضلع انتظامیہ، فرخ آباد کی شراکت داری میں اس کیمپ کا انعقاد دیویانگ جنوں کی اختیارکاری کے محکمے  کے ذریعہ کیا جائے گا۔
کووِڈ۔19 وبائی مرض کے مدنظر محکے کے ذریعہ جاری کیے گئے ایس او پی پر عمل کرتے ہوئے 288 دیویانگ جن اور 756 معمر شہریوں کو 1.46 کروڑ روپئے کے بقدر کے مجموعی طور پر 6530 امدادی آلات مفت تقسیم کیے جائیں گے۔
اس کی افتتاحی تقریب کا آغاز 29 اکتوبر 2021 کو صبح 11:00 بجے عمل میں آئے گا۔ اس تقریب میں سماجی انصاف اور تفویض اختیارات کے مرکزی وزیر ڈاکٹر وریندر کمار ، مہمان ذی وقار کے طور پر ورچووَل طریقے سے شامل ہوں گے۔ اس کے علاوہ فرخ آباد کے رکن پارلیمنٹ جناب مکیش راجپوت تقریب میں موجود رہیں گے۔
اے ایل آئی ایم سی او اور ضلع انتظامیہ کے سینئر افسران اس تقریب کے دوران ورچووَل /انفرادی طور پر شامل ہوں گے۔
مذکورہ بالا تقریب کے لائیو ویب کاسٹ کے لئے لنکhttps://youtu.be/LDNJUveTpa8
وزارت دفاع
وزیر دفاع نے عالمی او ای ایمز کو مشترکہ ترقی ، مشترکہ پیداوار، مربوط اور مضبوط سپلائی چین ،مشترکہ منصوبہ بنانے ، ہندوستان میں مینوفیکچرنگ قائم کرنے اور دنیا کو اپنی خدمات پیش کرنے کی دعوت دی
جناب راجناتھ سنگھ نے ایرو انڈیا 2023 کے موقع پر او ای ایمز کے سی ای او سے ملاقات کی
ہندوستان، عالمی دفاعی صنعت جیسے مسابقتی اراضی لاگت ،ہنر مند انسانی سرمایہ ،درخشاں اسٹارٹ اپس سے متعلق موافق ماحول اور بڑی دفاعی منڈی کے فوائد کی پیشکش کررہا ہے: وزیر دفاع
وزیر دفاع راجناتھ سنگھ نے 14 فروری 2023 کو 14ویں ایر و انڈیا کے موقع پر اوریجنل اکوپمینٹ مینو فیکچرر کے سی ای او سے ملاقات کی ۔باہمی بات چیت کے دوران انہوں نے اجاگر کیا کہ ہندوستان نے عالمی دفاعی صنعت کو مسابقتی اراضی لاگت ، ہنر مند انسانی سرمایہ ، درخشاں اسٹارٹ اپس سے متعلق موافق ماحول اور ایک بڑی گھریلو دفاعی مارکیٹ کے بڑے فوائد کی پیشکش کی ہے۔ انہوں نے اسےہر لحاظ سے فائدہ مند بتایا ہے جہاں دنیا بھر کی دفاعی مینوفیکچرنگ کمپنیا ں ہندوستان کی ترقی کی کہانی کا حصہ بن سکتی ہیں۔
جناب راجناتھ سنگھ نے ہندوستان میں دفاعی شعبہ کی اہمیت پر زور دیتے ہوئے کہا کہ دفاعی پیداوار ہمارے لوگوں کو روزگار دینے کے ساتھ ساتھ اہم شعبے میں خود انحصار بننے کے دوہرے اہداف کی تکمیل کرتی ہے ۔انہوں نے دفاعی صنعتی راہداریوں میں سرمایہ کاری کے لئے اترپردیش اور تمل ناڈو حکومتوں کی جانب سے دی گئی مراعات ، ایف ڈی آئی کو فروغ دینے والے مرکزی حکومت کی پالیسیوں اور ہندوستان میں دفاعی مینو فیکچرنگ کا بھی ذکر کیا جو شراکتداروں کے مفادات کا تحفظ کرنے والا اور کاروبار کرنے میں آسانی میں بہتری کا مضبوط قانونی نظام ہے۔
انہوں نے کہا کہ مشترکہ ترقی ، مشترکہ پیداوار مربوط اور مضبوط سپلائی چین ،مشترکہ منصوبہ بنانے ، ہندوستان میں مینوفیکچرنگ قائم کرنے اور دنیا کو اپنی خدمات پیش کرنے کے متعدد مواقع ہیں۔سی ای اوز نے ہندوستانی دفاعی مینو فیکچرنگ میں عالمی سرمایہ کاری کی سہولت کے لئے اپنی تجاویز پیش کیں۔جناب راجناتھ سنگھ نے نجی صنعتوں کے لئے ضوابط کی رکاوٹوں کو ہٹانے کے لئے حکومت کی کوششوں کی یقین دہانی کرائی۔
آپسی بات چیت کے اس سیشن میں جنرل آٹو مکس سفران ، بوئنگ ،امبرراور رافیل ایڈوانس ڈفینس سسٹم کے سی ای اوز او ر سینئر مینجمنٹ نے شرکت کی۔دفاعی سکریٹری جناب گردھر آرامنے ، ڈی جی  جناب پنکج اگروال ،دفاعی پیداوار کے ایڈیشنل سکریٹری جناب ٹی نٹراجن اور وزارت دفاع کے دیگر سینئر افسران بھی موجود تھے۔
خواتین اور بچوں کی ترقیات کی وزارت
لڑکیوں کے اسکول چھوڑنے کےمسئلہ سے نمٹنے کے لیے اقدامات
نئی دہلی، 11 فروری 2022:
خواتین و اطفال کی ترقی کی وزیر محترمہ اسمرتی زوبن ایرانی نے آج لوک سبھا میں ایک تحریری جواب کے تحت یہ اطلاع فراہم کی کہ بیٹی بچاؤ بیٹی پڑھاؤ  اسکیم کا مقصد بچوں کے مائل بہ انحطاط جنسی تناسب  اور لڑکیوں و خواتین کی اختیارکاری سے متعلق مسائل کےحل تلاش کرنا ہے۔ اس اسکیم کے مقاصد میں صنفی تعصب پر مبنی جنسی انتخابی عمل کو روکنا، بچیوں کے تحفظ و سلامتی کو یقینی بنانا اور بچیوں کی تعلیم اور شراکت داری کو یقینی بنانا شامل ہیں۔ اس اسکیم کے کلیدی عناصر میں ملک گیر میڈیا اور بیداری مہم اور 405 منتخبہ اضلاع میں کثیر شعبہ جاتی مداخلت شامل ہیں۔ سیکنڈری سطح پر اسکول چھوڑنے والی لڑکیوں کے از سر نو داخلہ کے لیے ضلعی سطح پر مہمات/ بیداری سے متعلق سرگرمیوں کا اہتمام کیا جاتا ہے۔ اس کے علاوہ، بی بی بی پی اسکیم میں بچیوں کی تعلیم کے لیے ترغیب فراہم کرانے کی غرض سے، کثیر شعبہ جاتی مداخلت کے تحت ضلعی سطح پر اقلیتی برادری کی طالبات کی عزت افزائی/ انعام/ اعتراف کی تجویز رکھی گئی ہے۔
وزارت تعلیم کا اسکولی تعلیم اور خواندگی کا محکمہ ،ریاستوں اور مرکز کے زیر انتظام علاقوں کے تعاون سے ملک بھر میں معیاری تعلیم کو عام کرنے کے لیے، 2018۔19 سے نافذ العمل سمگر شکشا کی اسکیم نافذ کر رہا ہے۔ یہ اسکولی تعلیم کے شعبہ کے لیے ایک جامع پروگرام ہے جس کے تحت پری اسکول سے لے کر بارہویں درجہ تک احاطہ کیا گیا ہے اور اس کا مقصد اسکولی تعلیم کی تمام تر سطحوں پر مبنی بر شمولیت اور مساوی معیاری تعلیم کو یقینی بنانا ہے۔
سمگر شکشا اسکیم کے تحت، اکویٹی کے لیے ریاست کے مخصوص پروجیکٹوں کی تجویز پیش کی گئی ہے۔ اکویٹی کے تحت مختلف مداخلتوں کے لیےریاست کےمخصوص پروجیکٹوں میں لڑکیوں کے داخلے، برقرار رکھنے ، حوصلہ افزائی سے متعلق کیمپوں کا اہتمام، صنفی حساسیت ماڈیولس، وغیرہ کو فروغ دے کر لڑکیوں کے لیے رسائی میں اضافہ، برقرار رکھنا اور معیاری تعلیم پر زور دیا گیا ہے۔متعلقہ ریاستوں اور مرکز کے زیر انتظام علاقوں سے موصول ہونے والی قابل عمل تجویز کی شرط پر ریاستوں کو معیار کے تحت فلیکسی فنڈ کی تخصیص کے مطابق ریاست میں مخصوص منصوبوں کے تحت مالی تعاون بھی فراہم کیا جا تاہے۔ اس طرح کے پروجیکٹوں میں زندگی کی ہنرمندیاں، بیداری پروگرام، انسینریٹرس، سینٹری پیڈ وینڈنگ مشینیں، وغیرہ جیسے پروجیکٹ شامل ہیں۔ اس کے علاوہ، سمگر شکشا کے تحت، تمام لڑکیوں کے ہاسٹلوں میں انسینریٹر اور سینٹری پیڈ ونڈنگ مشینوں کی فراہمی کو منظوری دی گئی ہے۔